סיראנו דה ברז'ראק (מחזה)

סיראנו דה ברז'ראק (בצרפתית: Cyrano de Bergerac) הוא מחזה מחורז שכתב אדמון רוסטאן בשנת 1897. המחזה עוסק בסיראנו, חייל בצבא צרפת המצטיין בסיף. סיראנו הוא משורר בחסד עליון, פיו מפיק מרגליות ונפשו האצילית ניחנה במעלות המתאימות לנסיכים ואבירי לב. בסתר ליבו מאוהב סיראנו ברוקסן, דודניתו. כיוון שהוא בוש בחוטמו הארוך, מעולם לא גילה לה את אשר בליבו. אל הפלוגה של סיראנו מצטרף כריסטיאן, חייל צעיר ויפה תואר. כריסטיאן מאוהב אף הוא ברוקסן היפהפייה, שמעוניינת בו ומצפה לקבל ממנו מכתב אהבה. הואיל ושפתו של כריסטיאן דלה, סיראנו מציע לכתוב עבורו את המכתב. כך מקרב סיראנו בין רוקסן וכריסטיאן. באחד הלילות נעמד כריסטיאן מתחת למרפסתה של רוקסן, כך שרק את צלליתו היא רואה, ומבין השיחים מביע סיראנו מילות אהבה לחלל האוויר היישר לאוזניה של רוקסן. כריסטיאן אינו יודע שסיראנו מאוהב ברוקסן. למעשה סיראנו מבטא את רגשותיו האמיתיים כלפי רוקסן. בין השלושה נוצר משולש אהבה, ושניהם - סיראנו וכריסטיאן - יוצרים יחד מאהב מושלם, אדם יפה מבחוץ ומבפנים. רוקסן וכריסטיאן נישאים, ובתגובה שולח הרוזן דה-גיש (המאוהב אף הוא ברוקסן) את הפלוגה אל המלחמה. רוקסן משביעה את כריסטיאן שיכתוב לה. סיראנו מקיים את ההבטחה תוך סיכון חייו. המכתבים מרגשים את רוקסן ויום אחד היא מופיעה בשדה הקרב. רוקסן מתוודה בפני כריסטיאן שתחילה התאהבה בו רק בשל מראהו ואילו עתה היא אוהבת בעיקר את אישיותו. דבריה מטלטלים את כריסטיאן. הוא מבקש מסיראנו לספר לרוקסן את האמת על המכתבים. סיראנו מהסס, ובינתיים כריסטיאן נופל בקרב. כעבור 15 שנה רוקסן ממשיכה להתאבל על כריסטיאן. בעודו על ערש דווי מקריא סיראנו באוזני רוקסן את מכתבו האחרון של כריסטיאן. רוקסן מזהה את הקול ומבינה שסיראנו הוא זה שדיבר אליה תחת המרפסת באותו לילה, ולמעשה הוא עומד מאחורי כל המכתבים. ברגעיו האחרונים נושא סיראנו מונולוג בו הוא מביע את גאוותו על כך שנשאר נאמן לעצמו ולא התפשר בשביל להצליח. במשך השנים נוצרו עשרות עיבודים קולנועיים למחזה, בהם סרטים תקופתיים, שהם עיבודים ישירים לטקסט המקורי, כמו גם סרטים מודרניים, שתסריטאיהם נכתבו בהשראת המחזה. סיראנו דה ברז'ראק (אנ') (1950) - סרט בשחור-לבן בבימויו של מייקל גורדון (אנ') ובכיכובו של חוזה פרר, שזכה בפרס אוסקר לשחקן הטוב ביותר. "רוקסן" (1987) - קומדיה רומנטית בכיכובם של סטיב מרטין ודריל האנה. סיראנו דה ברז'ראק (אנ') (1990) - גרסה צרפתית בכיכובו של ז'ראר דפארדייה. "סיירה ברג'ס לוזרית (אנ')" (2018) - סרט בהפקת נטפליקס, המהווה עיבוד מודרני למחזה. סביבת ההתרחשות בסרט היא בית ספר תיכון, והמסרים מועברים באמצעות שיחות טלפון והודעות טקסט. סצנה דומה לסצנת הצללית מתרחשת בשיחת וידאו. "סיראנו" (2021) - עיבוד של המחזה לסרט מוזיקלי בכיכובם של פיטר דינקלג', היילי בנט ובן מנדלסון. המחזה המלא תורגם שלוש פעמים לעברית, ראשית בידי יונתן רטוש, מאוחר יותר בידי ט. כרמי ואחר כך בידי דורי פרנס. עוד לפני כן, תרגם זאב ז'בוטינסקי ארבע סצינות מתוך המערכה השלישית של המחזה, תחת הכותרת "נשיקתה של רוקסאנה" (ר' קישור להלן). • הבימה, בכורה ב-2 בספטמבר 1996. תרגום של ט. כרמי, בימוי של פטר לבל. התיאטרון הקאמרי, בכורה ב-27 בספטמבר 2013. תרגום של דורי פרנס, בימוי של גלעד קמחי. תיאטרון גשר, בכורה ב-29 בדצמבר 2023. תרגום של דורי פרנס, בימוי של רימאס טומינאס. מדיה וקבצים בנושא סיראנו דה ברז'ראק בוויקישיתוף סיראנו דה ברז'ראק, באתר אנציקלופדיה בריטניקה (באנגלית) נשיקתה של רוקסאנה, בתרגום זאב ז'בוטינסקי, באתר פרויקט בן-יהודה סיראנו דה ברז'רק - תיאטרון הקאמרי, סרטון באתר יוטיוב מיכאל הנדלזלץ, "סירנו דה ברז'רק": מדהים, כל הזמן, את כולם, באתר הארץ, 20 באוקטובר 2013 מאיה נחום שחל, הצגה: "סיראנו דה ברז'ראק", באתר כלכליסט, 22 באוקטובר 2013 עליס בליטנטל, סיראנו דה ברז'ראק - נצחון הרומנטיקה, באתר News1 מחלקה ראשונה, 18 בנובמבר 2013 ניר סלונים, ‏איתי טיראן מציג: מכוער זה הסקסי החדש, באתר ‏מאקו‏, 23 בינואר 2014 Long-nosed lover Cyrano returns to woo Paris in hit play Edmond - מאתר ה-BBC רונן סוניס, ארבעה תרגומים לסצינת המרפסת מהמחזה "סירנו דה ברז'רק": ז'בוטינסקי, רטוש, כרמי, פרנס, באתר הארץ, 1 ביולי 2024